CELEX: 62011TN0572
Language: el
Date: 2011-11-04 00:00:00
Title: Υπόθεση T-572/11: Προσφυγή-αγωγή της 4ης Νοεμβρίου 2011 — Hassan κατά Συμβουλίου

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/54
            
         
      Προσφυγή-αγωγή της 4ης Νοεμβρίου 2011 — Hassan κατά Συμβουλίου
      (Υπόθεση T-572/11)
      (2012/C 25/106)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Samir Hassan (Δαμασκός, Συρία) (εκπρόσωποι: E. Morgan de Rivery και E. Lagathu, δικηγόροι)
      
         Καθού- εναγόμενο: Συμβούλιο της Ευρωπαϊκής Ένωσης
      
         Αιτήματα του προσφεύγοντος-ενάγοντος
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει δυνάμει του άρθρου 263 της Συνθήκης για τη Λειτουργία της Ευρωπαϊκής Ένωσης (ΣΛΕΕ):
                  
                              —
                           
                           
                              την απόφαση 2011/515/ΚΕΠΠΑ, του Συμβουλίου, της 23ης Αυγούστου 2011 εκτελεστική της αποφάσεως 2011/273/ΚΕΠΠΑ σχετικά με τα περιοριστικά μέτρα λόγω της καταστάσεως στη Συρία, καθ' ο μέρος ενεγράφη ο Samir Hassan στον κατάλογο του παραρτήματος της εν λόγω αποφάσεως 2011/273/ΚΕΠΠΑ του Συμβουλίου, της 9ης Μαΐου 2011 σχετικά με τα περιοριστικά μέτρα κατά της Συρίας,
                           
                        
                              —
                           
                           
                              τον εκτελεστικό κανονισμό (ΕΕ) 843/2011, του Συμβουλίου, της 23ης Αυγούστου 2011 για τη θέση σε εφαρμογή του κανονισμού (ΕΕ) 442/2011 σχετικά με τα περιοριστικά μέτρα λόγω της καταστάσεως στη Συρία, καθ’ ο μέρος ενεγράφη ο Samir Hassan στον κατάλογο του παραρτήματος ΙΙ του κανονισμού (ΕΕ) 442/2011, του Συμβουλίου, της 9ης Μαΐου 2011 σχετικά με τα περιοριστικά μέτρα λόγω της καταστάσεως στη Συρία,
                           
                        
            
                  —
               
               
                  να αποκαταστήσει δυνάμει των άρθρων 268 και 340 ΣΛΕΕ τη ζημία που προκλήθηκε στον M. Hassan από τη λήψη των προαναφερθέντων περιοριστικών μέτρων σε βάρος του και, κατά συνέπεια:
                  
                              —
                           
                           
                              να αναγνωρίσει την εξωσυμβατική ευθύνη του Συμβουλίου της Ευρωπαϊκής Ένωσης ως προς την υλική ζημία που υπέστη και θα υποστεί και την ηθική βλάβη,
                           
                        
                              —
                           
                           
                              να καταβάλλει στον M. Hassan ποσό ύψους 250 000 ευρώ ανά μήνα από την 1η Σεπτεμβρίου 2011 προς αποκατάσταση της υλικής βλάβης που υπέστη,
                           
                        
                              —
                           
                           
                              να καταβάλλει συμβολικά στον M. Hassan ποσό ύψους ενός (1) ευρώ για την ηθική βλάβη που υπέστη, και
                           
                        
                              —
                           
                           
                              να υποχρεώσει στο Συμβούλιο της Ευρωπαϊκής Ένωσης να αποκαταστήσει τη ηθική βλάβη που υπέστη και θα υποστεί,
                           
                        
            
                  —
               
               
                  εν πάση περιπτώσει να καταδικάσει το Συμβούλιο της Ευρωπαϊκής Ένωσης στο σύνολο των δικαστικών εξόδων.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής του ο προσφεύγων-ενάγων προβάλλει επτά λόγους.
      
                  1)
               
               
                  Ο πρώτος λόγος αφορά την πρόδηλη πλάνη εκτιμήσεως στην οποία υπέπεσε το Συμβούλιο κατά την αξιολόγηση των πραγματικών περιστατικών και την συνακόλουθη πλάνη περί το δίκαιο.
               
            
                  2)
               
               
                  Ο δεύτερος λόγος αφορά παραβίαση της υποχρεώσεως αιτιολογίας, την προσβολή των δικαιωμάτων άμυνας και του δικαιώματος σε αποτελεσματική δικαστική προστασία.
               
            
                  3)
               
               
                  Ο τρίτος λόγος αφορά προσβολή του δικαιώματος ιδιοκτησίας και της αρχής της αναλογικότητας.
               
            
                  4)
               
               
                  Ο τέταρτος λόγος αφορά τη μη εφαρμογή του τεκμηρίου αθωότητας στον προσφεύγοντα-ενάγοντα.
               
            
                  5)
               
               
                  Ο πέμπτος λόγος αφορά παράβαση από το Συμβούλιο των ίδιων κατευθυντήριων γραμμών όσον αφορά τη θέση σε εφαρμογή και την αξιολόγηση των περιοριστικών μέτρων στο πλαίσιο της κοινής εξωτερικής πολιτικής και πολιτικής ασφάλειας.
               
            
                  6)
               
               
                  Ο έκτος λόγος αφορά την κατάχρηση εξουσίας στην οποία υπέπεσε το Συμβούλιο.
               
            
                  7)
               
               
                  Ο έβδομος λόγος αφορά αποκατάσταση της βλάβης που προκάλεσαν τα παράνομα μέτρα που έλαβε το Συμβούλιο.